**VZOREC OKVIRNEGA SPORAZUMA**

sklenjena med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Anton Crnjac, dr. med, višji svetnik. (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150

in med:

     , ki ga zastopa direktor       (v nadaljevanju: izvajalec), identifikacijska številka za DDV izvajalca:      , matična številka izvajalca:      .

**I SPLOŠNE DOLOČBE**

1. **člen**

Stranki okvirnega sporazuma ugotavljata, da je naročnik v skladu s 40. členom Zakona o javnem naročanju (Uradni list RS, št. 91/15, 14/18, 121/21 in 10/22, v nadaljevanju ZJN-3) in na podlagi povabila, št.: 461-E-DS-320/22, z dne 16.08.2022, izbral izvajalca za »**ZDRAVSTVENI PREGLEDI DELAVCEV IZPOSTAVLJENIH IO SEVANJEM**« z namenom sklenitve sporazuma v skladu s šestim odstavkom 48. člena ZJN-3.

1. **člen**

Ponudba in dokumentacija v zvezi z oddajo javnega naročila sta sestavni del tega okvirnega sporazuma (v nadaljevanju: sporazum).

*Velja samo v primeru, ko izvajalec nastopa s podizvajalci:*

Izvajalec bo pogodbene storitve izvedel v sodelovanju s podizvajalci navedenimi v ponudbi1:

|  |  |
| --- | --- |
| 1. |  |
| 2. |  |

1 Opomba: vpišejo se podatki o vseh podizvajalcih: naziv, polni naslov, matična številka, davčna številka, transakcijski račun, zakonite zastopnike, vsaka vrsta del, ki jih bo izvedel podizvajalec – predmet, količino, vrednost (brez DDV), kraj in rok izvedbe teh del. Navedeni podatki so obvezna sestavina tega sporazuma v primeru podane zahteve podizvajalca/ev po neposrednem plačilu.

Izvajalec mora med izvajanjem javnega naročila naročnika obvestiti o morebitnih spremembah informacij iz prejšnjega odstavka in poslati informacije o novih podizvajalcih, ki jih namerava naknadno vključiti v izvajanje storitev in dobav in sicer najkasneje v petih (5) dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi naslednje podatke in dokumente:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva.

*Naročnik si pridržuje pravico zavrniti predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo predmetnega javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.*

Ker bo izvajalec pri izvedbi pogodbenih obveznosti iz tega sšptazuma nastopal skupaj s podizvajalci, ki zahtevajo neposredno plačilo, izvajalec v skladu z določili ZJN-3 pooblašča naročnika, da na podlagi potrjenega računa oz. situacije s strani glavnega izvajalca neposredno plačuje podizvajalcem. Podizvajalec mora predložiti soglasje, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec se zavezuje, da bo svojemu računu oz. situaciji obvezno priložil predhodno potrjene račune oz. situacije svojih podizvajalcev.

Izvajalec, za vse storitve izvedene po tem sporazumu, ki jih izvedejo podizvajalci, odgovarja kot da bi storitve opravil sam.

1. **člen**

S tem okvirnim sporazumom (v nadaljevanju: sporazum) se naročnik in izvajalec dogovorita o splošnih pogojih izvajanja sporazuma.

**II PREDMET SPORAZUMA**

1. **člen**

Predmet tega sporazuma je izvajanje zdravstvenih pregledov delavcev izpostavljenih IO sevanjem, ki so opredeljene v ponudbi.

Stranki sporazuma se izrecno dogovorita, da bo naročnik v času trajanja tega sporazuma naročal le tisto vrsto in število storitev, ki jih bo potreboval v tem obdobju.

Količine storitev so okvirne. Naročnik se ne zavezuje pri izvajalcu naročiti določenega števila storitev.

Izvajalec bo storitve iz prvega odstavka tega člena opravljal v skladu s Pravilnikom o izvajanju zdravstvenega nadzora izpostavljenih delavcev (Uradni list RS, št. [2/04](http://www.uradni-list.si/1/objava.jsp?sop=2004-01-0086) in [76/17](http://www.uradni-list.si/1/objava.jsp?sop=2017-01-3698) – ZVISJV-1, v nadaljevanju: pravilnik).

Predmet tega sporazuma so tudi vse morebitne dodatne količine preiskav, ki so predmet tega sporazuma, in ki jih bo potreboval naročnik. Navedene preiskave bo naročnik izvršil po cenah iz prvotne ponudbe, pri čemer se lahko sporazum spremeni brez novega postopka javnega naročanja, vendar kakršnokoli zvišanje vrednosti ne sme presegati 30 odstotkov skupne vrednosti preiskav za katere je s posamezno stranko sporazuma sklenjen okvirni sporazum (1. točka prvega odstavek 95. člena ZJN-3).

V kolikor nastane potreba po novih preiskavah, si naročnik pridržuje pravico dopolnjevati seznam razpisanih preiskav. Naročnik bo v tem primeru pozval sklenitelja tega sporazuma k predložitvi ponudbe za te nove preiskave, kadarkoli v času trajanja tega sporazuma.

1. **člen**

Naročnik je dolžan izvajalca seznaniti z vsemi dejavniki, ki vplivajo ali bi lahko vplivali na varnost in zdravje pri delu ter mu omogočiti dostop do podatkov o tveganjih in o varnostnih ukrepih, potrebnih za preprečevanje nevarnosti in zmanjšanje škodljivih posledic.

**III CENE**

1. **člen**

Izvajalec bo razpisane preiskave izvajal po cenah iz ponudbe.

Cene so fiksne za obdobje enega leta od sklenitve tega sporazuma. Po dvanajstih mesecih od dneva sklenitve sporazuma je sprememba cen možna v skladu s 1. in 2. točko 6. člena Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04) oz. po predpisu, ki ta pravilnik nadomešča. Stranki sporazuma kot podlago za valorizacijo uporabita indeks cen življenjskih potrebščin.

Naročnik si pridržuje pravico, da bo v primeru, ko ugotovi, da je stranka sporazuma za storitve, ki so predmet tega sporazuma, v času trajanja tega sporazuma znižala cene ali so jih znižali drugi ponudniki, ki ponujajo istovrstne storitve ob drugih primerljivih pogojih, poskušal s stranko sporazuma dogovoriti za ustrezno znižanje cene iz okvirnega sporazuma.

Davek na dodano vrednost se v skladu z določbo 1. točke prvega odstavka 42. člena Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19 in 3/22) ne obračuna.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja sporazuma, se lahko cene korigirajo izključno v višini nastale davčne spremembe.

**IV NAROČANJE STORITEV**

1. **člen**

Izvajalec in naročnik se dogovorita, da bo izvajalec v obdobju, za katerega se sklepa ta sporazum, izvajal za naročnika le tiste vrste storitev iz 4. člena tega sporazuma, ki jih bo naročnik potreboval v tem obdobju~~.~~

Naročnik bo storitve, ki jih bo potreboval v času trajanja sporazuma, naročal od stranke sporazuma na podlagi izstavljenih napotnic.

Kontaktna oseba s strani izvajalca za informacije s področja medicine dela, prometa in športa je;      .

Naročanje na zdravniške preglede je možno na tel. št.       ali preko e-pošte      . Zdravstveni pregledi se bodo izvajali sukcesivno.

Izvajalec lahko določi drugega nosilca izvajanja nalog. O tem pisno obvesti naročnika.

Izvajalec bo storitve opravil v rokih, opredeljenih v pravilniku.

**V KAKOVOST STORITEV**

1. **člen**

Izvajalec je dolžan izvesti zdravstvene preglede v skladu z veljavno zakonodajo oziroma predpisi, ki urejajo način in kakovost izvedbe zdravstvenih pregledov ter pravilih stroke, ob tem pa je dolžan poskrbeti, da se zdravstveni pregledi opravijo na čim bolj ekonomičen način.

**VI PLAČILNI POGOJI**

1. **člen**

Izvajalec bo za opravljene storitve izstavil račun enkrat mesečno, in sicer za obdobje preteklega meseca. Račun mora vsebovati prilogo – specifikacijo obračunanih stroškov po oddelkih in pripadajoče originalne napotnice oz. kopije le-teh.

Naročnik bo skupno vrednost opravljenih storitev plačal v roku 30 dni oz. v roku, ki bo skladen s trenutno veljavno zakonodajo od datuma prejema pravilno izstavljenega računa na transakcijski račun izvajalca št.:      , odprt pri banki      .

Izvajalec mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 17/19).

V primeru zamude s plačilom bo naročnik plačal izvajalcu zakonske zamudne obresti.

**VII SKRBNIK SPORAZUMA**

1. **člen**

Skrbnik sporazuma za naročnika je:…………..

Skrbnik sporazuma za izvajalca storitev je:      .

**VIII TRAJANJE, SKLENITEV IN ODSTOP OD SPORAZUMA**

1. **člen**

Ta sporazum se sklepa za obdobje treh let od datuma pravnomočnosti odločitve o oddaji javnega naročila.

Skladno s 1. točko prvega odstavka 95. člena ZJN-3 lahko stranki tega sporazuma sporazumno podaljšata trajanje tega sporazuma s sklenitvijo aneksa k sporazumu. Aneks lahko skleneta v primeru, če novi postopek oddaje javnega naročila ni zaključen pravočasno, in sicer za čas do zaključka postopka oddaje javnega naročila oziroma sklenitve novega okvirnega sporazuma.

Če je opravljenih več zaporednih sprememb sporazuma iz naslova dodatnih količin preiskav, izvedbe morebitnih novih preiskav in podaljšanja veljavnosti sporazuma, razen sprememb sporazuma iz naslova valorizacije denarnih obveznosti,  zvišanje vrednosti ne sme presegati 30 odstotkov skupne vrednosti, za katero je s stranko sporazuma sklenjen sporazum.

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke sporazuma ali podizvajalca ali
* če bo naročnik seznanjen, da je pristojni državni organ pri stranki sporazuma ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti sporazuma še najmanj šest mesecev oziroma če stranka sporazuma nastopa s podizvajalcem pa tudi, če zaradi ugotovljene kršitve pri podizvajalcu stranka sporazuma ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je sporazum razvezan z dnem sklenitve novega sporazuma o izvedbi javnega naročila za predmetno naročilo. O datumu sklenitve novega sporazuma bo naročnik obvestil stranko sporazuma.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je sporazum razvezan trideseti dan od seznanitve s kršitvijo.

1. **člen**

Naročnik bo vse pripombe v zvezi z izvrševanjem tega sporazuma sporočal izvajalcu v pisni obliki. Če izvajalec pri naslednji izvedbi storitev ne upošteva upravičenih pripomb naročnika, lahko naročnik od tega sporazuma odstopi. O odstopu od sporazuma naročnik pisno obvesti izvajalca storitev.

Naročnik lahko upravičeno odstopi od tega sporazuma, če izvajalec storitev:

* neutemeljeno zavrne naročilo,
* zamuja z izvedbo naročila,
* nekvalitetno izvaja naročilo.

V kolikor bo stranka sporazuma odstopila od sklenjenega sporazuma znaša odpovedni rok 3 mesece. Stranka sporazuma mora v času odpovednega roka zagotavljati izvajanje laboratorijskih preiskav, ki so predmet tega sporazuma, po cenah iz ponudbe.

Stranki sporazuma lahko na podlagi medsebojnega sporazuma določita krajši odpovedni rok.

**IX KONČNE DOLOČBE**

1. **člen**

Pogoji tega sporazuma so veljavni za čas trajanja sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. **člen**

Stranki sporazuma se obvezujeta, da bosta z osebnimi podatki in občutljivimi osebnimi podatki, do katerih imata dostop, ravnali v skladu z Uredbo (EU) 2016/679 Evropskega parlamenta in Sveta, z dne 27. aprila 2016, o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES

(Splošna uredba o varstvu podatkov), ter v skladu z veljavno zakonodajo, ki ureja varstvo podatkov).

Stranka sporazuma se obvezuje, da bo vse podatke in dokumentacijo, ki jo pridobi od naročnika v zvezi z opravljanjem storitev, ki so opredeljene v tem sporazumu, varovala kot poslovno skrivnost naročnika in da bo ravnala v skladu z določbami zakona, ki ureja varstvo osebnih podatkov.

Stranki sporazuma soglašata, da ne bosta uporabljali osebnih podatkov, do katerih pridejo delavci naročnika in stranka sporazuma v času izvajanja sporazuma v nasprotju z določili zakona, ki ureja varstvo osebnih podatkov. Osebni podatki ne bodo uporabljeni za noben drug namen, razen za namene, ki so določeni v tem sporazumu. To določilo velja v času trajanja sporazuma in ves čas po njenem izteku.

Stranki sporazuma si bosta prizadevali zagotavljati pogoje in ukrepe za zagotovitev varstva osebnih podatkov in preprečiti možne zlorabe, v smislu določil v prejšnjem odstavku navedenega zakona.

**VIII PROTIKORUPCIJSKA KLAVZULA**

1. **člen**

V primeru, da se ugotovi, da je pri izvedbi javnega naročila, na podlagi katerega je podpisana ta sporazum ali pri izvajanju tega sporazuma kdo v imenu ali na račun izvajalca, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

1. **člen**

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

1. **člen**

Sporazum je sklenjen z dnem podpisa obeh strank sporazuma in velja za dobo štirih (4) let. Sestavljen je v dveh enakih izvodih, od katerih prejme vsaka stranka sporazuma po en izvod.

|  |  |
| --- | --- |
|  | Št. ……………………… |
| V      , dne | V Mariboru, dne ……………..……… |
| Izvajalec: | Naročnik:  UKC Maribor |
| Direktor: | Direktor UKC:  prof. dr. Anton Crnjac, dr. med., višji svetnik |